
PASLAUGŲ TECHNINĖ SPECIFIKACIJA


1. SĄVOKOS
Naudojamos sąvokos ir trumpiniai: 
	Trumpinys
	Paaiškinimas

	EPEK
	Valstybinės mokesčių inspekcijos prie Lietuvos Respublikos finansų ministerijos e-konkurso ir e-parduotuvės platforma

	Sistema
	Valstybinės mokesčių inspekcijos prie Lietuvos Respublikos finansų ministerijos e-konkurso ir e-parduotuvės platforma

	VMI
	Valstybinė mokesčių inspekcija



2. BENDROJI DALIS:
2.1. Paslaugas atlieka Tiekėjas Pirkėjui.
2.2. Visi Sutarties reikalavimai (visos sąlygos) susiję su Paslaugų atlikimu, Sutartyje tampa Tiekėjo įsipareigojimais.
2.3. Tiekėjo atstovai Paslaugų atlikimo klausimais su Pirkėjo atstovais bendrauja lietuvių kalba.
3. Pirkimo objekto aprašymas
3.1. Viešojo pirkimo (Sutarties) objektas. Valstybinės mokesčių inspekcijos prie Lietuvos Respublikos finansų ministerijos e-konkurso ir e-parduotuvės platformos atsparumo įsilaužimams testavimo paslaugos.
3.2. Vadovaujantis Elektroninių paslaugų kūrimo metodikos, patvirtintos Lietuvos Respublikos susisiekimo ministro 2015-10-07 įsakymu Nr. 3-416 (1.5 E), 29 punktu, turi būti patikrintas Sistemos atsparumas įsilaužimui: tame tarpe Sistemos išorinio kompiuterių tinklo perimetras, Sistemos vidinio kompiuterinio tinklo infrastruktūra, Sistemos tarnybinių stočių saugumas, Sistemos aplikacijų saugumas ir kt.
3.3. Testavimai turi būti atliekami laikantis etiškojo įsilaužimo (angl. Ethical hacking) principų. Sistemos aplikacijų saugumo patikrinimui turi būti taikoma OWASP (angl. Open Web Application Security Project) metodika ir atliekami visi OWASP kontroliniai tikrinimai, bei Sistemos atsparumo įsilaužimui testavimo ataskaitoje pateikiamoje lentelėje nurodomi jų patikrinimo rezultatai.
3.4. Paslaugos atliekamos Pirkėjo pageidavimu ir tik Pirkėjo raštišku užsakymu (toliau — Paslaugų atlikimo inicijavimas). Sistemos atsparumo įsilaužimui testavimas esant poreikiui gali būti išskaidytas ir užsakomas etapais, kurių gali būti nedaugiau nei trys (Toliau – testavimo etapai). Pirmo testavimo etapo metu turės būti ištestuotos jau sukurtos Sistemos dalys, o sekančių testavimo etapų metu turės būti ištestuotos po ankstesnio testavimo etapo sukurtos naujos ar pakeistos Sistemos dalys. Nesant poreikio testavimą išskaidyti ir užsakyti etapais, visas testavimas turės būti atliekamas vienu etapu. Dėl etapų poreikio sprendžia Pirkėjas. Kiekvienas testavimo etapas bus inicijuojamas atskiru Pirkėjo raštu dėl Paslaugų atlikimo inicijavimo. Sistemos atsparumo įsilaužimui testavimas turi būti atliktas ir Sistemos atsparumo įsilaužimui testavimo ataskaita turi būti pateikta per terminą nurodytą Pirkėjo rašte dėl Paslaugų atlikimo inicijavimo.
3.5. Tiekėjas turi Pirkėjui pateikti Sistemos atsparumo įsilaužimui testavimo ataskaitas, kuriose turi būti nurodyti nustatyti Sistemos pažeidžiamumai bei Tiekėjo pasiūlytos techninės, programinės ar organizacinės priemonės kiekvienam iš nustatytų pažeidžiamumų pašalinti. Jeigu Sistemos atsparumo įsilaužimui testavimas atliekamas vienu etapu, tuomet turi būti pateikiama viena Sistemos atsparumo įsilaužimui testavimo ataskaita. O jeigu Sistemos atsparumo įsilaužimui testavimas atliekamas keliais etapais, tuomet po kiekvieno testavimo etapo turi būti pateikta po vieną Sistemos atsparumo įsilaužimui testavimo ataskaitą.
3.6. Apibendrinta Sistemos charakteristika: 
3.6.1. Sistemos sudėtyje yra:
3.6.1.1. išorinių bei vidinių naudotojų aplinkos - (išorinio tinklo perimetras, vidinio tinklo perimetras);
3.6.1.2. veiklos sluoksnis – aplikacijų infrastruktūra;
3.6.1.3. duomenų bazių valdymo sistemos programinė įranga, kurioje kaupiami ir tvarkomi EPEK duomenys;
3.6.1.4. naudotojų autentifikavimui panaudojami kitų VMI IS komponentai ir integraciniai sprendimai.

4. DUOMENŲ SAUGOS IR INFORMACIJOS KONFIDENCIALUMO REIKALAVIMAI
4.1. Paslaugų atlikimo metu turi būti vadovaujamasi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos kibernetinio saugumo įstatymo, Kibernetinio saugumo reikalavimų aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, Valstybinės mokesčių inspekcijos informacinių sistemų duomenų saugos nuostatų, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2005 m. spalio 10 d. įsakymu Nr. V-197 „Dėl Valstybinės mokesčių inspekcijos informacinių sistemų duomenų saugos nuostatų patvirtinimo“ (2025 m. lapkričio 6 d. įsakymo Nr. V-344 redakcija) ir kitų teisės aktų nuostatomis.
4.2. Tiekėjas galės vykdyti Sutartį tik Tiekėjo specialistams (komandos nariams) pasirašiusius Konfidencialumo pasižadėjimo formą, patvirtintą Valstybinės mokesčių inspekcijos prie Lietuvos Respublikos finansų ministerijos viršininko 2019 m. sausio 7 d. įsakymo V-4 „Dėl duomenų tvarkymo sutarties ir konfidencialumo pasižadėjimo“.
4.3. Jeigu Paslaugų vykdymo metu Tiekėjui bus būtina tvarkyti realius duomenis, Tiekėjas ir Pirkėjas turės pasirašyti Pirkėjo duomenų tvarkymo sutartį. Tiekėjui bus sudarytos sąlygos susipažinti su duomenų tvarkymo sutarties tekstu ir teikti pasiūlymus dėl šios sutarties sąlygų. Tiekėjas turės teisę tvarkyti realius duomenis tik po duomenų tvarkymo sutarties pasirašymo.
4.4. Tiekėjui ir jo darbuotojams gali būti taikoma Lietuvos Respublikos baudžiamajame kodekse, Lietuvos Respublikos administracinių nusižengimų kodekse ir kituose Lietuvos Respublikos galiojančiuose teisės aktuose numatyta atsakomybė, jeigu Tiekėjas ir / ar jo darbuotojai Paslaugų atlikimo metu pažeis informacijos saugumo (konfidencialumo, vientisumo ir prieinamumo) reikalavimus. Tiekėjas turės atlyginti nuostolius, susijusius su neteisėtu informacijos tvarkymu ar kitais informacijos saugumo pažeidimais.
4.5. Tiekėjui paslaptyje laikoma informacija teikiama tik tokios apimties, kuri būtina Paslaugoms atlikti. Tiekėjas turi imtis visų teisinių, techninių ir organizacinių priemonių gautai informacijai apsaugoti.
4.6. Tiekėjas turi užtikrinti ir garantuoti, kad Tiekėjo darbuotojai, kurie atliks Paslaugas, saugos paslaptyje gautą informaciją tiek Paslaugų teikimo metu, tiek pasibaigus Sutarčiai, tiek pasibaigus Tiekėjo darbuotojų darbo ar kitokiems santykiams su Tiekėju.
4.7. Tiekėjas turi užtikrinti ir garantuoti, kad Tiekėjo darbuotojai, kurie atliks Paslaugas, bus supažindinti su Informaciniu pranešimu apie paslaugų / prekių tiekėjų darbuotojų asmens duomenų tvarkymą (su pranešimo forma galima susipažinti čia: https://www.vmi.lt/evmi/documents/20142/837401/PASLAUGU+PREKIU+TEIKEJU+DARBUOTOJU+ASMENS+DUOMENU+TVARKYMAS.pdf ). Supažindinimas privalo būti atliktas iki Paslaugų teikimo pradžios.
4.8. Tiekėjas privalo nedelsdamas, ir jei įmanoma, praėjus ne daugiau kaip 24 valandoms nuo galimo informacijos saugumo incidento nustatymo, apie įvykusį ar galimai įvykusį informacijos saugos incidentą informuoti Pirkėją el. paštu duomenu_sauga@vmi.lt.
4.9. Visi informacijos saugumo reikalavimai, taikomi Tiekėjui, yra taikomi ir jo subtiekėjams.
4.10. [bookmark: _GoBack]Paslaugų atlikimui Tiekėjo darbuotojams prieiga prie Pirkėjo valdomų vidinių informacinių išteklių suteikiama tik per Pirkėjo Administratorių veiksmų kontrolės sistemą (AVKS), vadovaujantis Valstybinės mokesčių inspekcijos prie Lietuvos Respublikos finansų ministerijos informacinių sistemų naudotojų administravimo taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2007 m. gruodžio 29 d. įsakymu Nr. V-455, nuostatomis. Tiekėjo darbuotojai, teikdami Sutartyje numatytas paslaugas, prie Pirkėjo valdomų vidinių informacinių išteklių gali jungtis tik iš Tiekėjo biuro IP adresų, kurių skaičius negali viršyti 3 ir kurie nurodomi atskirame (viešai neskelbiamame) Sutarties priede. Iš kitų IP adresų prisijungimai prie Pirkėjo valdomų vidinių informacinių išteklių nebus leidžiami.


(Sutarties 2 priedas)
TIEKĖJO BIURO IP ADRESAI NAUDOJAMI JUNGTIS PRIE PIRKĖJO VALDOMŲ INFORMACINIŲ IŠTEKLIŲ
TIEKĖJO darbuotojai, teikdami SUTARTYJE numatytas paslaugas, prie Pirkėjo valdomų informacinių išteklių gali jungtis tik iš TIEKĖJO biuro IP adresų, kurių skaičius negali viršyti 3 ir kurie nurodyti šioje lentelėje (Pildoma prieš sudarant sutartį): 
	Nr.
	IP adresas

	1.
	

	2.
	

	3.
	


Iš kitų IP adresų prisijungimai prie Pirkėjo valdomų informacinių išteklių nebus leidžiami.

